cyanic-selkie/wikianc huggingface dataset:
Μάχη του Φρίντλαντ
Άιλαου
Την πρώτη ημέρα της μάχης (7η Φεβρουαρίου 1807) οι Γάλλοι κατέλαβαν το χωριό του Άιλαου (Eylau) χάνοντας 4.000 άνδρες. Τη δεύτερη ημέρα ο Ναπολέων, που ανέμενε ενισχύσεις των στραταρχών Νταβού και Νέυ για να χτυπήσει τις πλευρές των Ρώσσων, εξαπέλυσε μια μετωπική επίθεση για να καθηλώσει τον Μπέννιγκσεν, αλλά η επίθεση απέτυχε με καταστροφικές απώλειες. Προσπαθώντας να σώσει το γαλλικό κέντρο από τη ρωσσική αντεπίθεση, ο αυτοκράτορας διέταξε το ιππικό του υπό τον στρατάρχη Μυρά να επιτεθεί στο κέντρο των Ρώσσων, και το εγχείρημα έληξε με μεγάλη επιτυχία. Την ίδια ώρα ο Νταβού, που είχε φθάσει στο πεδίο της μάχης, ξεκινούσε άμεσα επίθεση στην αριστερή ρωσσική πτέρυγα. Τους Ρώσσους έσωσε ένα πρωσσικό σώμα που έφθασε εκείνη την ώρα υπό τον Πρώσσο στρατηγό του Ιππικού, φον Λ' Έστοκ (von L' Estocq), και επιτέθηκε στον Νταβού, ο οποίος όμως το απώθησε. Κατά τις 22:00 της 8ης Φεβρουαρίου ο στρατάρχης Νέυ κατέφθασε και επιτέθηκε στη δεξιά ρωσσική πτέρυγα. Λόγω της νύχτας, οι Ρώσσοι κατάφεραν να υποχωρήσουν με ασφάλεια, αφήνοντας πίσω τους 18.000 νεκρούς. Οι Γάλλοι έχασαν 10.000-15.000 στρατιώτες, ενώ δεν είχαν τη δυνατότητα να καταδιώξουν τον Μπέννιγκσεν μέχρι τις 3:00 το πρωί. Η έκβαση της μάχης δεν είχε κάποιο αποφασιστικό αποτέλεσμα για τη λήξη των εχθροπραξιών, κάτι που σήμαινε πως ο πόλεμος θα συνεχιζόταν.
Μάχη του Χάιλσμπεργκ
Ο ρωσσικός στρατός υπό τον στρατηγό Μπέννιγκσεν κρατούσε μια ισχυρή αμυντική θέση μέσα στην πόλη του Χάιλσμπεργκ (Heilsberg) στην Ανατολική Πρωσσία, κοντά στον ποταμό Άλλε. Ο γαλλικός στρατός υπό τους στρατάρχες Λαν και Μυρά επιτέθηκε στους Ρώσσους την 10η Ιουνίου. Ο Μπέννιγκσεν απέκρουσε τις γαλλικές επιθέσεις προκαλώντας τεράστιες απώλειες στο γαλλικό στρατό, αλλά υποχώρησε προς το χωριό Φρίντλαντ (Friedland) την επόμενη μέρα.
Η μάχη
Οι ρωσσικές δυνάμεις υπό τον στρατηγό του Ιππικού, Ντμίτρι Βλαντίμιροβιτς Γκολίτσυν (Dmitry Vladimirovich Golitsyn), απέσπασαν τα φυλάκια του γαλλικού ιππικού στο Φρίντλαντ στις 13 Ιουνίου, και το μεγαλύτερο μέρος του ρωσσικού στρατού του Μπέννιγκσεν κατέλαβε το χωριό τη νύχτα. Ο στρατός του Ναπολέοντα παρέμεινε διασκορπισμένος στις βασικές γραμμές πορείας και το πρώτο στάδιο της μάχης ήταν καθαρά τυχαίο. Γνωρίζοντας ότι ο Ναπολέων απείχε λίγα χιλιόμετρα με τουλάχιστον τρία σώματα στρατού, ο στρατάρχης Λαν σχεδίαζε ν΄ απασχολήσει τον Μπέννιγκσεν μέχρι να φθάσει ο κύριος στρατός του Ναπολέοντα για να τον ενισχύσει. Έτσι έστειλε αγγελιαφόρους που ειδοποιούσαν τον αυτοκράτορα να σπεύσει τάχιστα στο Φρίντλαντ. Με λιγότερους από 26.000 στρατιώτες ο Λαν ανάγκασε τον Μπέννιγκσεν να περάσει περισσότερα στρατεύματα από τον ποταμό Άλλε για να τα στείλει στη μάχη έτσι ώστε να τον νικήσει. Οι Γάλλοι έδειξαν αξιέπαινη επιδεξιότητα, στέλνοντας στρατεύματα όπου ήταν αναγκαίο για την ανακοπή της ρωσσικής προέλασης, και τελικώς ο Λαν κατόρθωσε να κρατήσει όσο έπρεπε τους Ρώσσους μέχρι που οι Γάλλοι κινητοποίησαν 80.000 στρατιώτες στην αριστερή όχθη του ποταμού. Και οι δύο πλευρές χρησιμοποίησαν το ιππικό τους για να καλύψουν τον σχηματισμό των γραμμών μάχης και ένας αγώνας ταχύτητας ξεκίνησε ανάμεσα στις αντίπαλες ίλες ιππικού για την κατοχή του χωριού Χάινριχσντορφ (Heinrichsdorf), που έληξε υπέρ των Γάλλων των στρατηγών Γκρουσσύ και ντε Νανσουτύ (de Nansouty). Ο Μπέννιγκσεν είχε παγιδευτεί και έπρεπε να πολεμήσει. Έχοντας πετάξει όλες τις πλωτές γέφυρες μέσα ή δίπλα στο χωριό Φρίντλαντ, είχε παγιδεύσει άθελά του τα στρατεύματά του στη δυτική όχθη του ποταμού Άλλε.
Την ίδια ώρα ο Λαν πολεμούσε σκληρά για να κρατήσει τους Ρώσσους. Ο Ναπολέων φοβόταν μήπως ο Μπέννιγκσεν επιτύγχανε να του ξεφύγει και πάλι, αλλά κατά τις 6:30 μ.μ. ο τελευταίος είχε περάσει 50.000 στρατιώτες από τον ποταμό και σχημάτιζε τη γραμμή μάχης του. Το ρωσσικό πεζικό παρατάχθηκε σε δύο γραμμές, εκτεταμένο ανάμεσα στα χωριά Φρίντλαντ και Χάινριχσντορφ, μαζί με το πυροβολικό. Πέρα από τη δεξιά πτέρυγα του πεζικού, ρωσσικό ιππικό και Κοζάκοι επέκτειναν τη γραμμή στο δάσος νοτιοανατολικά του Χάινριχσντορφ. Κοζάκοι είχαν επίσης διεισδύσει και στο χωριό Σβονάου (Schwonau). Στην αριστερή πτέρυγα υπήρχαν επίσης μικρά σώματα ιππικού και πέρα από τον ποταμό Άλλε οι ρωσσικές πυροβολαρχίες μπήκαν εν δράσει για να καλύψουν τη συγκεκριμένη πτέρυγα. Μια βαριά και αναποφάσιστη ανταλλαγή πυρών έλαβε χώρα μέσα στο δάσος Ζόρτλακ (Sortlach) του παρακείμενου ομώνυμου χωριού, ανάμεσα στο ρωσσικό ελαφρύ πεζικό και μερικά από τα στρατεύματα του Λαν.
Εκείνη την ώρα το γαλλικό Σώμα Στρατού (ΣΣ) του στρατάρχη Μορτιέ (Mortier) εμφανίστηκε στο Χάινριχσντορφ και απώθησε τους Κοζάκους από το Σβονάου. Ο στρατάρχης Λαν αμύνθηκε μόνος του, αλλά σύντομα κατέφθασε ο Ναπολέων με 40.000 στρατιώτες και έδωσε σαφείς εντολές: Το Σώμα του στρατάρχη Νέυ θα παρατασσόταν ανάμεσα στο χωριό Ποστένεν (Posthenen) και το δάσος του Ζόρτλακ. Ο στρατάρχης Λαν με τις δυνάμεις του στ΄ αριστερά του Νέυ, θα σχημάτιζε το κέντρο, ενώ ο στρατάρχης Μορτιέ στο Χάινριχσντορφ την αριστερή πτέρυγα. Το 1ο Σώμα υπό τη διοίκηση του στρατηγού Βικτόρ-Περρέν και η Αυτοκρατορική Φρουρά τοποθετήθηκαν ως εφεδρεία πίσω από το Ποστένεν, ενώ μάζες ιππικού συγκεντρώθηκαν στο Χάινριχσντορφ. Η κύρια επίθεση θα εξαπολυόταν στην αριστερή ρωσσική πτέρυγα η οποία είχε στριμωχτεί ανάμεσα στον ποταμό Άλλε και το μικρό ρέμα στο μύλο του χωριού Ποστένεν. Ακόμη τρεις μεραρχίες ιππικού εντάχθηκαν στη γενική εφεδρεία.
Η έκβαση των προηγούμενων επιχειρήσεων ανάγκασε τους δύο διοικητές να μεταφέρουν τα μεγάλα αποσπάσματα που είχαν έξω από το Κένιξμπεργκ στο πεδίο της μάχης. Ο αυτοκράτορας δαπάνησε το απόγευμα παρατάσσοντας τις μονάδες που έφθαναν και η διαδικασία αυτή καλυπτόταν από βομβαρδισμούς του πυροβολικού. Στις 5:00 μ.μ. όλα ήταν έτοιμα και μετά από ένα σφοδρό βομβαρδισμό πυροβολικού, ο Νέυ κατέλαβε ταχύτατα το δάσος του Ζόρτλακ. Η επίθεση συνεχίστηκε προς τον ποταμό Άλλε. Η μεραρχία που είχε παραταχθεί στα δεξιά του σώματος του Νέυ υπό τον στρατηγό Μαρσάν (Marchand) οδήγησε ένα μέρος της ρωσσικής αριστερής πτέρυγας μέσα στον ποταμό και χωρίστηκε από τη μεραρχία του στρατηγού Μπισσόν (Bisson), η οποία συνέχισε κανονικά την πορεία της προς τ΄ αριστερά. Μια σφοδρή επίθεση ρωσσικού ιππικού στο κενό ανάμεσα στις μεραρχίες των Μαρσάν και Μπισσόν αποκρούστηκε από τη γαλλική μεραρχία δραγώνων του στρατηγού ντε Λατούρ-Μωμπούρ (de Latour-Mauburg).
Τα φρικτά αποτελέσματα του κοντινού βομβαρδισμού του γαλλικού πυροβολικού οδήγησαν στην κατάρρευση της ρωσσικής άμυνας μέσα σε μερικά λεπτά, ενώ τα μυδράλλια (canister shot, βολή κάνιστρου - εκτόξευση από τα κανόνια θηκών γεμάτων με μεταλλικά σφαιρίδια) αποδεκάτισαν τις ρωσσικές γραμμές. Το εξαντλημένο πεζικό του Νέυ πέτυχε να καταδιώξει αποτελεσματικά τα διαλυμένα συντάγματα του Μπέννιγκσεν μέσα στους δρόμους του Φρίντλαντ. Ταυτόχρονα ο στρατάρχης Λαν στο κέντρο και ο στρατάρχης Μορτιέ στο αριστερό κέρας υπερασπίστηκαν και κράτησαν το έδαφός τους, ενώ το πυροβολικό τους προκάλεσε τρομερές απώλειες στους Ρώσσους. Όταν πια το Φρίντλαντ τυλίχθηκε στις φλόγες, οι δύο στρατάρχες ξεκίνησαν τη δική τους επίθεση πεζικού, ενώ την ίδια ώρα νέες γαλλικές ενισχύσεις κατέφθαναν στο πεδίο της μάχης. Ο στρατηγός Ντυπόν ντε λ' Ετάν διακρίθηκε για δεύτερη φορά όταν πέρασε το ρέμα στο μύλο του Ποστένεν και επιτέθηκε στ΄ αριστερά του ρωσσικού κέντρου. Οι Ρώσσοι αντέταξαν επίμονη αντίσταση και οι Γάλλοι γύρισαν πίσω για ν΄ αναδιοργανώσουν τη γραμμή μάχης τους, με αποτέλεσμα η σύγκρουση να λήξει.
Οι Ρώσσοι υπέστησαν πολύ βαριές απώλειες κατά την προσπάθειά τους να διαβούν τον ποταμό Άλλε. Βορειότερα, τα στρατεύματα της δεξιάς ρωσσικής πτέρυγας που δεν είχαν καταρρεύσει ακόμη, αποτραβήχτηκαν από το δρόμο του Άλλενμπουργκ (Allenburg). Τότε, το γαλλικό ιππικό της αριστερής πτέρυγας διατάχθηκε να τους καταδιώξει, αλλά για κάποιο λόγο δεν εκτέλεσε τη συγκεκριμένη εντολή. Οι γαλλικές απώλειες έφθασαν τις 8.000 άνδρες, ενώ οι Ρώσσοι έχασαν γύρω στις 30.000-40.000 στρατιώτες (νεκρούς και τραυματίες).
Πηγές
Κατηγορία:Μάχες Ναπολεόντειων Πολέμων Κατηγορία:Ανατολική Πρωσία Κατηγορία:1807 Κατηγορία:Μάχες της Ρωσίας
Σαράντης Αρχιγένης
Ο Σαράντης Αρχιγένης (5 Φεβρουαρίου 1809 - 10 Σεπτεμβρίου 1873) ήταν Έλληνας καθηγητής της Ιατρικής Σχολής Κωνσταντινουπόλεως και Εθνικός Ευεργέτης. Υπήρξε μια από τις εξέχουσες προσωπικότητες του Ελληνισμού της Κωνσταντινούπολης κατά την πρώιμη περίοδο της Επανάστασης του 1821. Γεννήθηκε στους Επιβάτες της Ανατολικής Θράκης στις 5 Φεβρουαρίου 1809 και πέθανε στην Κωνσταντινούπολη στις 10 Σεπτεμβρίου 1873.
Βιογραφικά στοιχεία
Γεννήθηκε στους Επιβάτες της Προποντίδας στις 5 Φεβρουαρίου 1809. Τα επεισόδια που ξέσπασαν στην Κωνσταντινούπολη κατά την Ελληνική Επανάσταση του 1821 τον άφησαν ορφανό από πατέρα, ο οποίος δολοφονήθηκε εντός του καταστήματος του από Τούρκους στρατιωτικούς. Εγκαταλείποντας τα όνειρα για σπουδές αναγκάστηκε να κάνει διάφορες δουλειές, προκειμένου να βοηθήσει τα πενιχρά οικονομικά της οικογενείας του.
Ύστερα από λίγους μήνες, από τυχαίο γεγονός, η φιλομάθεια του μικρού Σαράντη προσέλκυσε την προσοχή του καθηγητή της Μεγάλης του Γένους Σχολής Νικολάου Λογάδη, με την υποστήριξη του οποίου κατάφερε να σπουδάσει και να αποφοιτήσει από αυτή. Ο θαυμασμός του Λογάδη προς την επιμέλεια και την φιλομάθεια του μικρού Σαράντη ήταν τέτοιος, ώστε λέγεται ότι τον μετονόμασε σε "Αρχιγένη" λέγοντάς του "Σὺ, ὦ παί, θα γίνης ἡ Ἀρχή τοῦ Γένους".
thumb|M. Fabianni: Ο Σαράντης Αρχιγένης με τη μεγάλη στολή των Ανακτόρων
Το 1843 αποφοίτησε από την Ιατρική Σχολή των Παρισίων και αναγορεύτηκε διδάκτορας της Σχολής αυτής, έχοντας αποσπάσει τους επαίνους των καθηγητών του. Κατά την παραμονή του στο Παρίσι έγραψε πρακτικά ιατρικά εγχειρίδια, τα οποία αποδείχθηκαν εξαιρετικά χρήσιμα την εποχή εκείνη, ενώ εφηύρε και το ψαλίδι της αμυγδαλεκτομής.
Την ίδια χρονιά επέστρεψε στην Κωνσταντινούπολη μαζί με τον φίλο και προστάτη του, Πρέσβη της Υψηλής Πύλης στο Παρίσι Μουσταφά Ρεσίτ πασά, τον οποίο είχε σώσει από βέβαιο θάνατο. Ο Ρεσίτ πασάς παρουσίασε τον Αρχιγένη στον σουλτάνο με τα καλύτερα λόγια, αν και η φήμη του είχε προηγηθεί πριν από αυτόν. Τιμήθηκε με τον τίτλο του Πασά και διορίστηκε καθηγητής της Έδρας της Παθολογίας και της Χειρουργικής της αυτοκρατορικής Ιατρικής Σχολής της Κωνσταντινουπόλεως, και Ιατρός των Ανακτόρων.
Τιμήθηκε με πλήθος παρασήμων, μεταξύ των οποίων και ο Ανώτερος Ταξιάρχης του τάγματος του Σωτήρος, που έλαβε το 1864 από τον Βασιλιά της Ελλάδος Γεώργιο Α΄, για το γενναίο ποσό με το οποίο ενίσχυσε την κατασκευή της Ακαδημίας Αθηνών, την δωρεά βιβλίων στην βιβλιοθήκη της πόλης και εν γένει για την προσφορά του στην εκπαίδευση του Ελληνισμού της Διασποράς.
Αρχιγένεια Εκπαιδευτήρια
thumb|250px|Μαθήτριες του Αρχιγενείου Παρθεναγωγείου Επιβατών στο έμβασμα της Σχολής, κατά τα τέλη του 19ου αιώνα. Στα δεξιά διακρίνεται η Διευθύντρια της Σχολής Μαριωρίτσα Παπαδοπούλου. Αρχείο Ε.Λ.Ι.Α. Το 1857 ίδρυσε στην ιδιαίτερη πατρίδα του Επιβάτες πρότυπο Διδασκαλείο θηλέων το Αρχιγένειον Παρθεναγωγείον, το οποίο περιελάμβανε Νηπιαγωγείο, Αστική Σχολή και Διδασκαλείο. Το Παρθεναγωγείο αυτό αρχικά δεχόταν μόνο 40 ορφανές και άπορες κορασίδες, οι οποίες μορφώνονταν αμισθί, και κατά την αποφοίτησή τους προικοδοτούνταν με το ποσό των 5.000 γροσίων. Με την φροντίδα και την ηθική υποστήριξη και της συζύγου του Ελένης, το γένος Φενερλή το Παρθεναγωγείο σε λίγα χρόνια έγινε ένα τεράστιο εκπαιδευτικό συγκρότημα έκτασης πέντε στρεμμάτων, κατά τα πρότυπα των Ανωτάτων Εκπαιδευτηρίων της Ευρώπης.
Εντός του προαυλείου χώρου των Εκπαιδευτηρίων έκτισε το 1863 σταυροπηγιακό περικαλλή μαρμάρινο ναό, ο οποίος τιμώνταν στην μνήμη των Αγίων Τεσσαράκοντα Μαρτύρων για τον εκκλησιασμό των φοιτητριών, ο οποίος εγκαινιάστηκε από τον Πατριάρχη Ιεροσολύμων Κύριλλο Β΄.
Ο Αρχιγένης πέθανε πρόωρα στις 10 Σεπτεμβρίου του 1873 στην Κωνσταντινούπολη, και ετάφη κατά επιθυμία του στο προαύλειο των Αρχιγενείων. Με διαθήκη, κληροδότησε στα Αρχιγένεια Εκπαιδευτήρια όλη την περιουσία του, η οποία τότε ανερχόταν στο ποσό των 33.000 χρυσών λιρών Τουρκίας, ώστε να μην χρειαστεί ποτέ να ζητηθούν δίδακτρα από τις μαθήτριες.
Εκτός από τα Αρχιγένεια Εκπαιδευτήρια, τα οποία υπήρξαν το έργο που απορρόφησαν το μεγαλύτερο τμήμα της περιουσίας του, ο Αρχιγένης έκανε γενναίες δωρεές στην Ακαδημία Αθηνών, στη Σχολή Ιωαννίνων, και σε άπειρα σχολεία τα οποία ίδρυσε σε διάφορα χωριά τα οποία στερούνταν εκπαίδευσης, στην Ανατολική Θράκη και στην Ελλάδα.
Διετέλεσε πρώτος Πρόεδρος του Φιλεκπαιδευτικού Συλλόγου Κωνσταντινουπόλεως και πρωτοστάτησε από την θέση που κατείχε, στην συλλογή πόρων για την ίδρυση σχολείων όπου κρινόταν αναγκαίο.
Συγγραφικό έργο του Αρχιγένη
Ο Αρχιγένης δεν διακρίθηκε μόνο ως έμπειρος ιατρός αλλά και ως δεινός συγγραφέας ιατρικών εγχειριδίων, τα οποία αποδείχθηκαν εξαιρετικά χρήσιμα για πάνω από 80 χρόνια μετά την συγγραφή τους.
Κατά την διάρκεια των φοιτητικών του ετών στο Παρίσι ασχολήθηκε με την συγγραφή των παρακάτω τίτλων: Το βιβλίο αυτό, το οποίο ήταν ένα από τα δημοφιλέστερα αναγνώσματα, μεταφράστηκε και στην βουλγαρική, από τον Βούλγαρο δάσκαλο Sava Iliev Dobroplodni, και γνώρισε τρεις εκδόσεις:
α) Από το Τυπογραφείο του Οικουμενικού Πατριαρχείου (1846): Igionomia, sirech pravila za da znaem kak da si vardim zdravieto. Sochinemo na grecheski i frenski ot celitelya S. A. Sarantieva, a prevedeno na balgarskiya ezik ot S. H. Ilievicha Dobroplodnago, Izdanie pervo, Patriarsheska tipografiya, Tsarigrad, 1846.
β) Στo Zemun της Σερβίας (1853): Zdravoslovie, sirech pravila za da znaem kak da si vardim zdravieto. Sochinemo na grecheski i frenski ot celitelya S. A. Sarantieva, a prevedeno na balgarskiya ezik ot S. Dobroplodnago, Izdanie vtoro, Knigopechatnica K. I. Sopronov, Zemun, 1853.
γ) Στο Βελιγράδι της Σερβίας (1865): Kratko zdravoslovie ili uroci, za da si vardim zdravieto, sbrani i naredeni ot S. Dobroplodnago, Uchilishtna knigopechatnica, Bolgrad, 1865.
Η Πολιτική Οικονομία του Αρχιγένη
Ο Αρχιγένης κατά την παραμονή του στο Παρίσι ασχολήθηκε, εκτός από τις ιατρικές σπουδές του, και με την μελέτη της Πολιτικής Οικονομίας, μίας επιστήμης που έκανε τότε τα πρώτα της βήματα. Παρακολουθώντας τις διαλέξεις του Pellegrino Rossi, ιταλού οικονομολόγου, πολιτικού και νομικού, κατόρθωσε να γράψει μία μελέτη αναφορικά με τις μεταρρυθμίσεις που θα έπρεπε να γίνουν για τον εκσυγχρονισμό της Οθωμανικής Αυτοκρατορίας.
Η μελέτη αυτή παρουσιάστηκε στον Σουλτάνο Αβδούλ-Μεσίντ Α΄, ο οποίος εντυπωσιασμένος την έλαβε σοβαρά υπόψη κατά τις μεταρρυθμίσεις (η σημαντικότερη υπήρξε η υπογραφή του Χάτ-ι Χουμαγιούν το 1856) που καθόρισαν την σύγχρονη ιστορία της Οθωμανικής Αυτοκρατορίας. Η σημαντικότερη μεταρρύθμιση που προώθησε ο Σουλτάνος επηρρεασμένος από την "Πολιτική Οικονομία" του Αρχιγένη ήταν η αναγνώριση δικαιωμάτων στις μειονότητες (Έλληνες, Αρμενίους κλπ) στην εκπαίδευση, κατάληψη δημοσίων θέσεων, και στο στρατό, ίσων με αυτά των Τούρκων υπηκόων. Το βιβλίο ωστόσο, αν και μεταφράστηκε στην τουρκική γλώσσα δεν εκδόθηκε ποτέ. Τυπώθηκε σε ελάχιστα αντίτυπα τα οποία είχαν μοιραστεί στους αξιωματούχους της Υψηλής Πύλης, προκειμένου να μελετήσουν τις προτάσεις του Αρχιγένη, και εκ των οποίων σήμερα είναι γνωστά δύο αντίτυπα.
Απολογισμός του Έργου του
Ο Σαράντης Αρχιγένης αναγνωρίστηκε από τους συγχρόνους του ως ένας από τους μεγαλύτερους Εθνικούς Ευεργέτες του Γένους. Η προσφορά του δεν εστιάστηκε μόνο στην αστείρευτη φιλανθρωπία και το πλούσιο συγγραφικό του έργο, αλλά και στο ακατάπαυστο ενδιαφέρον του για το κτίσιμο νέων σχολείων όπου υπήρχε Ελληνική Κοινότητα.
Μεγάλος είναι ο κατάλογος των εκπαιδευτικών ιδρυμάτων που ιδρύθηκαν κατόπιν πρωτοβουλίας του ("Αρχιγένειος" Αστική Σχολή Οικονομείου, 1868), με τη συμμετοχή του (Ακαδημία Αθηνών) ή πάλι ενισχύθηκαν οικονομικά από αυτόν ("Γαϊτανάκειος" Αστική Σχολή Μαδύτου).
Εξωτερικοί σύνδεσμο
Κατηγορία:Έλληνες ευεργέτες Κατηγορία:Έλληνες ιατροί του 19ου αιώνα Κατηγορία:Επιβατιανοί
Βαλκανικοί Αγώνες Στίβου 1996
Οι 51οι Βαλκανικοί Αγώνες Στίβου 1996 έγιναν στην πόλη Νις της Γιουγκοσλαβίας στις 31 Αυγούστου και 1 Σεπτεμβρίου. Μετείχαν οκτώ βαλκανικές χώρες με τη συμμετοχή των Σκοπίων από τις νέες χώρες που προέκυψαν από τη διάσπαση της Γιουγκοσλαβίας, και της Μολδαβίας, η οποία έγινε δεκτή στη Βαλκανική Ένωση Στίβου. Νικήτρια αναδείχθηκε η Ελλάδα στους άνδρες, σε 22 αγωνίσματα, και η Ρουμανία στις γυναίκες, σε 19 αγωνίσματα. Διεξήχθη ξεχώριστο βαλκανικό πρωτάθλημα μαραθωνίου και το αγώνισμα αφαιρέθηκε από το πρόγραμμα.
Ανδρών
* Διεξήχθη ξεχωριστό πρωτάθλημα στο Βελιγράδι, εκτός βαθμολογίας.
Γυναικών
* Διεξήχθη ξεχωριστό πρωτάθλημα στο Βελιγράδι, εκτός βαθμολογίας
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1996 Κατηγορία:Αθλητισμός στη Γιουγκοσλαβία
Πέτια Γκεργκάνοβα
Η Πέτια Γκεοργκίεβα Γκεργκάνοβα - υπήρξε βουλγάρα δραματική ηθοποιός. Γεννήθηκε το 1905 στην πόλη Σούμεν. Ήταν σύζυγος του ηθοποιού Γκεόργκι Σταμάτοβ.
Μόλις 18 ετών, άρχισε να παίζει στο  Δραματικό θέατρο του Πλόβντιβ — "Η βυθισμένη καμπάνα" του  Χάουπτμαν, "το Γράμμα" του  Σόμερσετ και "Ο Μάκβεθ" του Σαίξπηρ. Το 1935 παντρεύεται τον ηθοποιό Γκεόργκι  Σταμάτοβ. Για πολλά χρόνια έπαιξε στο Εθνικό θέατρο "Ιβάν Βαζόβ". Ερμήνευσε  μια σειρά από σπουδαίους ρόλους — Τη Μάσα από τις "Τρεις αδελφές" του Τσέχοφ, την  Ιρίνα από το "Masters" του  Ράτσο Στογιάνοβ, την Αλμπένα από το "Albena" της  Γιορντάνα Γιόβκοβα, τη  Μαρία Στιούαρτ από το  έργο του Σίλερ, την Ολίβια από  την  "Δωδέκατη νύχτα" του Σαίξπηρ, τη Μαρία από το "Ιβάνκο" του Вασίλ Ντρούμεβ,  την Εφροσίνα από το  "Θρόνο" Ιβάν Βάζοβ και πολλά άλλα. Στην περίοδο από το  1935/1936 μέχρι 1954/1955 έπαιξε  στον θίασο του Δημοτικού Θεάτρου στο Πλόβντιβ  και στη συνέχεια στο Θέατρο του  "Βουλγαρικού στρατού".
Πέθανε στις 13 Απριλίου 1985 στη Σόφια.
Πηγές
Κατηγορία:Βούλγαροι ηθοποιοί
Ιταλικές Δέσμες Μάχης
Η οργάνωση  Ιταλικές Φάσι  Μάχης (ιταλικά Fasci Italiani di Combattimento, FIC),   ήταν ένα  ιταλικό  Fascio ("φάσο") που δημιουργήθηκε από τον Μπενίτο Μουσολίνι το 1914. Μέχρι το 1919 ονομαζόταν Φάσι Επαναστατικής Δράσης (Fasci d' Azione Rivoluzionaria)
Ίδρυση και πρώτα χρόνια
Ιδρύθηκε ως μια συγχώνευση  δύο άλλων κινήσεων: της   Φάσι Διεθνιστικής Δράσης και μιας ομάδας που δημιούργησε ο Μουσολίνι, της Αυτόνομες Φάσι Επαναστατικής Δράσης. Tο 1915, τα μέλη της Φάσι άρχισαν επίσημα να αυτοαποκαλούνται "Φασίστες" (Fascisti). Kατήγγειλαν το Μαρξισμό, αλλά έλεγαν ότι υποστηρίζουν το σοσιαλισμό, χρησιμοποιώντας την περίφημη ρήση του Γάλλου σοσιαλιστή Λουί Ογκίστ Μπλανκί, "Αυτός που έχει σίδηρο έχει και ψωμί" στην πρώτη σελίδα της εφημερίδας Il Popolo D'italia. Η οργάνωση  ήταν ρεπουμπλικανική  και ο Μουσολίνι μίλησε για την επιθυμία του ότι  με τον  πόλεμο  «ίσως δούμε μερικά ακόμη στέμματα να συντρίβονται». Τον Απρίλιο του 1915 ο Μουσολίνι κατηγόρησε τον  Βασιλιά Βίκτωρα Εμμανουήλ ΙΙΙ  ότι είναι φιλο-Γερμανός  "Φιλισταίος", ότι  είναι "ξένος" και υποθετικά  "φιλο-ουδέτερος".
Παγιοποίηση
Λόγω του ότι ο Μουσολίνι υποστήριζε την  ιταλική παρέμβαση στον  εν εξελίξει Α'  Παγκ. Πόλεμο, έλαβε οικονομική υποστήριξη από την εταιρεία  Ansaldo (που εκτός των άλλων κατασκεύαζε και όπλα) και άλλες εταιρείες. Λέγεται ότι το 1917  ο Μουσολίνι  υποστηρίχθηκε  από τη  Βρετανική  Διεύθυνση Στρατιωτικών Πληροφοριών (Directorate of Military Intelligence), απ' όπου  υποτίθεται ότι πληρωνόταν  £100 εβδομαδιαία. Λέγεται ότι αυτή η βοήθεια είχε εγκριθεί από τον  Sir Samuel Hoare. Ωστόσο, ανεξάρτητα από την οικονομική στήριξη που δέχτηκε για τη στάση του υπέρ της παρέμβασης, οι σοσιαλιστές επικριτές του Μουσολίνι σημείωναν  ότι ο Μουσολίνι ήταν ελεύθερος να γράφει ό, τι επιθυμεί στην εφημερίδα Il Popolo D'italia, χωρίς προηγούμενη έγκριση από τους χρηματοδότες του.
Η πρώτη συνεδρίαση της Fasci d 'Azione Rivoluzionaria πραγματοποιήθηκε στις 24 Ιαν. του 1915. Εκεί  ο Μουσολίνι δήλωσε ότι ήταν απαραίτητο για την Ευρώπη να  επιλύσει τα  εθνικά προβλήματα -  περιλαμβανομένων των εθνικών συνόρων - της Ιταλίας και αλλού,  "για τα ιδανικά της δικαιοσύνης και της ελευθερίας για τα  οποία οι καταπιεσμένοι λαοί πρέπει να αποκτήσουν το δικαίωμα να ανήκουν στις  εθνικές κοινότητες από τις οποίες κατάγονται". Ανάμεσα σε συζήτηση για το θέμα του αλυτρωτισμού, ο Μουσολίνι σημείωνε  ότι "το δύσκολο θέμα του αλυτρωτισμού  είχε τεθεί και  επιλυθεί στο πλαίσιο των ιδανικών του σοσιαλισμού και της ελευθερίας, οι οποίοι  δεν αποκλείουν τη διασφάλιση του  θετικού εθνικού συμφέροντος".
Τον Μάρτιο του 1915, ο Μουσολίνι διακήρυξε την αλυτρωτική στάση του κινήματος για την  Τεργέστη, όπου  ανέφερε ότι  η Τεργέστη "πρέπει να είναι, και θα είναι ιταλική μέσω του πολέμου εναντίον των Αυστριακών και, εάν είναι απαραίτητο, εναντίον των Σλάβων". Σε ένα άρθρο του στις 6 Απριλίου του 1915, ο Μουσολίνι αναφέρθηκε στις θέσεις του κινήματος  έναντι της Δαλματίας, με το επιχείρημα ότι η Ιταλία δεν θα πρέπει να προσαρτήσει όλη τη Δαλματία, επειδή το επιχείρημα ότι η πλειοψηφία μιλάει την ιταλική  "δεν είναι αρκετά καλός λόγος για να διεκδικήσει την αποκλειστική κατοχή της όλης της Δαλματίας". Υποστήριξε την προσάρτηση στην  Ιταλία μιας πολύ μεγάλης περιοχής  της Δαλματίας, συμπεριλαμβανομένου ολόκληρου του αρχιπέλαγους της.
Οι Fasci λάμβαναν  ιδεολογική επιρροή και από άλλα μέλη εκτός του  Μουσολίνι, όπως ο  Prezzolini, που προηγουμένως ήταν  μέλος του Ιταλικού Εθνικιστικού Συνδέσμου. Ο Prezzolini ήταν εντυπωσιασμένος από τον Μουσολίνι, και στα τέλη του 1914 συνεργάστηκε με την  Il Popolo D'italia για να γράφει σ' αυτή.
Στις 11 Απριλίου του 1915 κατά τη διάρκεια μιας παρεμβατικής διαδήλωσης που ήλθε  αντιμέτωπη  με φιλο-ουδέτερα μέλη του Σοσιαλιστικού Κόμματος (PSI), η ιταλική αστυνομία σκότωσε ένα άτομο, έναν ηλεκτρολόγο ονόματι Ινοσέντε Μαρκόρα. Τόσο οι παρεμβατιστές όσο και οι ουδέτεροι  εξοργίστηκαν από αυτό το φόνο. Οι  Fasci d'Azione Rivoluzionaria'' που από τότε αυτοαποκαλούνταν  "Φασίστες", πήραν μέρος σε μια κοινή  στάση εργασίας παρεμβατιστών και φιλο-ουδέτερων.
Μετονομασία και κλείσιμο
Στις 23 Μαρτίου 1919, η Fasci d Rivoluzionaria μετονομάστηκε σε Fasci  Italiani da Combattimento. Το 1919, με τη  Συνθήκη των Βερσαλλιών αποδόθηκε στην Ιταλία το Νότιο Τιρόλο, το Τρεντίνο, η  Ίστρια και η Τεργέστη από την Αυστρία. Ωστόσο, η Ιταλία ήθελε επίσης το Fiume και την περιοχή της Δαλματίας στην ακτή της Αδριατικής, ως εκ τούτου, θεώρησε ότι αδικήθηκε. Το Μάρτιο του 1919, ο Μουσολίνι ίδρυσε τη Fasci di  Combattimentο (Φάσι/Σύνδεσμο Μάχης), η οποία επιδίωξε  την υποστήριξη των δυσαρεστημένων, ανέργων  βετεράνων  του πολέμου. Οι Αρντίτι, (τα "μαύρα πουκάμισα" των  Ιταλών καταδρομέων) ήταν εξαγριωμένοι με τα προβλήματα στην Ιταλία. Ο Μουσολίνι τους έδειξε κατανόηση, ισχυριζόμενος ότι μοιράστηκε τις εμπειρίες του πολέμου, και έτσι αυτοί ενώθηκαν με  τις Φάσι  για  να σχηματίσουν τελικά τη  Milizia Volontaria per la Sicurezza Nazionale (Εθελοντική Φρουρά για την Εθνική Ασφάλεια ή "MVSN").
Το 1921, αυτό το Fascio   μετασχηματίστηκε στο Εθνικό Φασιστικό Κόμμα (Partito Nazionale Fascista, PNF). Ο Μουσολίνι  συνδύασε ιδεολογίες από  διαφορετικά πολιτικά κόμματα. Ξεκίνησε την πολιτική του ζωή ως σοσιαλιστής, μετά έγινε συντάκτης του  σοσιαλιστικού περιοδικού  Avanti, αλλά εκδιώχθηκε  όταν υποστήριξε την  παρέμβαση  στον Α' Παγκόσμιο Πόλεμο. Μετά ίδρυσε την  ομάδα  Fascio di Combattimento (Φάσο  Μάχης), το οποίο στην αρχή δεν κέρδισε πολλή δημοτικότητα. Το 1919, σχηματίστηκε μια  τρικομματική κυβέρνηση,  που έκλινε  προς το  δημοκρατικό πολίτευμα  (Εθνικό Φασιστικό Κόμμα).
Ιδεολογία
Η οργάνωση βασιζόταν στην πολιτική του Giuseppe Mazzini,  όπως στην αποκήρυξη του  άθρησκου, μη-μυστικού σοσιαλισμού της πάλης των τάξεων. Επίσης βασιζόταν στην ιδέα του Mazzini για την  κινητοποίηση των μαζών με βάση την  πίστη και όχι τον υλισμό. Το Μάρτιο του 1915, ο Μουσολίνι περιγράφει τον  Mazzini και άλλους Ιταλούς πατριώτες ως αφυπνιστές των  Ιταλών με το Risorgimento, που μέχρι τότε ήταν «κοιμώμενοι άνθρωποι». Ο Μουσολίνι,  όπως και ο  Mazzini, κατηγορούνται τους  συμβατικούς σοσιαλιστές ως δογματικούς και τον Δεκέμβριο του 1914  επέκρινε το Ιταλικό Σοσιαλιστικό Κόμμα (PSI) για την ένωσή τους με το Μαρξισμό, τον οποίο ο Μουσολίνι  είχε κηρύξει ξεπερασμένο. Σχημάτισε  μια λίστα από  σοσιαλιστές  που ξεκινούσε με  κορυφαίους  προσωπικότητες  όπως ο Mazzini, ο Προυντόν, ο Μπακούνιν, ο  Fourier και ο  Saint-Simon και κατέληγε στον  Μαρξ στη χαμηλότερη θέση. Έλεγε  ότι ο ίδιος και άλλοι Ιταλοί  παρεμβατιστές σοσιαλιστές προσπαθούσαν  να αποκηρύξουν τον  Μαρξ και να επιστρέψουν στον Mazzini. Αυτή η αντίληψη του Μουσολίνι για τον Mazzini  ήταν επηρεασμένη  από την  εξιδανίκευση του υπεράνθρωπου του φιλοσόφου Φρίντριχ Νίτσε   και την εξιδανίκευση του επαναστάτη  συνδικαλιστή  Georges Sorel. Σε μια  αναθεώρηση των έργων του Sorel το 1909,  ο Μουσολίνι δήλωσε ότι έγινε  συνδικαλιστής όταν ο Sorel είπε εμείς οι συνδικαλιστές.
Επαρχία Λέφκε
Η Επαρχία Λέφκε (Lefke İlçesi) είναι επαρχία της παράνομα αυτοανακηρυσσόμενης οντότητας που ονομάζεται Τουρκική Δημοκρατία της Βόρειας Κύπρου (Ψευδοκράτος). Πρωτεύουσά της είναι η Λεύκα, η οποία αναφέρεται, από το υποτελές παράνομο καθεστώς της ΤΔΒΚ, ως Λέφκε. Αποτέλεσε υποεπαρχία της Επαρχίας Γκιουζέλιουρτ από το 1998 (όταν η συγκεκριμένη επαρχία αποσπάστηκε από την Επαρχία Λεφκόσα) έως τις 27 Δεκεμβρίου 2016. Στις 27 Δεκεμβρίου 2016, η λεγόμενη "Συνέλευση της Δημοκρατίας" ομόφωνα υπερψήφισε την απόσπαση της Λέφκε, καθιστώντας την ως την έκτη επαρχία. Κατά την απογραφή του 2011, ο πληθυσμός της ήταν της τάξεως των 11.091 κατοίκων, αποτελώντας ποσοστό της τάξεως του 3,9% επί του συνόλου του πληθυσμού της ΤΔΒΚ.
Παραπομπές
Κατηγορία:Επαρχίες της Τουρκικής Δημοκρατίας της Βόρειας Κύπρου
BestPrice.gr
Το BestPrice.gr είναι η πρώτη και μεγαλύτερη υπηρεσία αναζήτησης προϊόντων και σύγκρισης τιμών από ηλεκτρονικά καταστήματα. Οι επισκέπτες της ιστοσελίδας έχουν τη δυνατότητα να εντοπίσουν καταστήματα που διαθέτουν τα προϊόντα που αναζητούν, περιορίζοντας την αναζήτηση σε πιστοποιημένα ή κοντινά καταστήματα, και να συγκρίνουν τις τιμές τους.
Ιστορία
Το BestPrice αποτελεί εξέλιξη της πρώτης πλατφόρμας που σχετίζεται με online αναζήτηση, εύρεση και σύγκριση προϊόντων στο ελληνικό διαδίκτυο και λειτουργεί για περισσότερο από 20 χρόνια, υποστηρίζοντας αρχικά την ενότητα Shopping του Pathfinder.gr.
Τον Μάιο του 2016, το BestPrice.gr παρουσίασε το πρώτο Facebook Messenger Bot στην ελληνική αγορά που απαντά άμεσα, παρέχοντας τον αντίστοιχο σύνδεσμο για το προϊόν, όπου ο χρήστης μπορεί να βρει καταστήματα και να συγκρίνει τιμές.
Τον Οκτώβριο του 2016, το BestPrice ανανεώθηκε ώστε να προσαρμόζεται δυναμικά στη συσκευή από την οποία το επισκέπτεται ο χρήστης.
Τον Νοέμβριο του 2018, το BestPrice.gr παρουσίασε τον BestPrice Assistant, την επέκταση του browser που βοηθά τους καταναλωτές στην έρευνα αγοράς προϊόντων παντού online.
Σήμερα φιλοξενεί περισσότερα από 3.500 ηλεκτρονικά καταστήματα.
Στις 17/05/2021 το BestPrice.gr ανακοίνωσε τη σύναψη στρατηγικής συνεργασίας με το eBay, με στόχο να συμβάλει στην εξωστρέφεια των ελληνικών ηλεκτρονικών καταστημάτων. Μέσα από αυτή τη συνεργασία, η eBay σχεδιάζει να βοηθήσει περισσότερες από 2500 ελληνικές ΜμΕ που ανήκουν στο δίκτυο του BestPrice.gr.
Επισκεψιμότητα
Σύμφωνα με την ανεξάρτητη ιστοσελίδα μέτρησης στοιχείων επισκεψιμότητας SimilarWeb, το BestPrice.gr δέκτηκε 5.360.000 επισκέψεις τον Απρίλιο του 2021. και είναι το 49ο πιο δημοφιλές website στους χρήστες στην Ελλάδα από το σύνολο των διαθέσιμων δικτυακών τόπων παγκοσμίως.
== Βραβεία ==
BestPrice Give
Το BestPrice Give είναι ξεχωριστός “χώρος” που δημιουργήθηκε στο BestPrice.gr για να προβάλλει τα προϊόντα που διαθέτουν οι ΜΚΟ της χώρας. Το BestPrice Give δημιουργήθηκε το 2019 με στόχο να στηρίξει το έργο των Μη Κερδοσκοπικών Οργανώσεων της χώρας και να βοηθήσει να φτάσει το μήνυμα αγάπης που πρεσβεύουν σε κάθε γωνιά της Ελλάδας.
Η ενέργεια αυτή πραγματοποιείται στο πλαίσιο της εταιρικής κοινωνικής ευθύνης του BestPrice.gr, είναι δωρεάν για τις ΜΚΟ, και έχει σκοπό αφενός να ευαισθητοποιήσει το κοινό σχετικά με τη δράση των οργανώσεων, αφετέρου να τους παροτρύνει να στηρίξουν με την αγορά τους ένα κοινωφελή σκοπό.
Στο BestPrice Give συμμετέχουν οι ακόλουθες ΜΚΟ:
Εξωτερικοί σύνδεσμοι
Επίσημη ιστοσελίδα
Κατηγορία:Ιστότοποι της Ελλάδας Κατηγορία:Ιστότοποι αγοραπωλησιών
Χελλένικ Κέιπ Τάουν
thumb|100px|Παλαιό λογότυπο
Η Χελλένικ (αγγλικά: Hellenic) είναι ποδοσφαιρική ομάδα στο Κέιπ Τάουν της Νότιας Αφρικής. Χρώματα έχει το κυανό και το λευκό. Η ομάδα διεξάγει τους εντός έδρας αγώνες της σε γήπεδα του Κέιπ Τάουν.
Ιστορία
Ιδρύθηκε απο Έλληνες μετανάστες το 1958. To 1976 ηττήθηκε στον τελικό του Castle Cup με 2–0 από την Κέιπ Τάουν Σίτι. Την περίοδο 1996–97 μετείχε για πρώτη φορά στο πρωτοεμφανιζόμενο πρωτάθλημα της Πρέμιερ Ντιβίζιον όπου κατέλαβε την 4η θέση. Την περίοδο 2003–04 τερμάτισε στη 15η θέση του βαθμολογικού πίνακα γνωρίζοντας έτσι τον υποβιβασμό. To 2004 πέρασε σε χέρια Νότιοαφρικανών, συγχωνεύτηκε με την Μπενονί (Benoni FC) και άλλαξε ονομασία σε Πρέμιερ Γιουνάιτεντ.
Το 2011, τη δικαιόχρηση της Χελλένικ ανέλαβε η πρώην Μπλέουμπεργκ Σίτι, υπό τη διεύθυνση του Μαρκ Μπερν. Ο Μπερν ήθελε να αναβιώσει την ομάδα της δεκαετίας του '70, για να γίνει μια από τις καλύτερες σε επίπεδο υποδομών στη χώρα. Το 2013, η ομάδα απέκτησε δικαιόχρηση του SAB League (4η Κατηγορία Νότιας Αφρικής). Τον Αύγουστο του 2016, η ομάδα ανακοίνωσε ότι είχε πουλήσει την άδεια δικαιόχρησης της κατηγορίας SAFA Second Division για να «εξασφαλίσουμε ότι θα μεγαλώσουμε σε δύναμη για να επιτύχουμε τον στόχο μας να είμαστε η νούμερο ένα σε επίπεδο υποδομών στο Κέιπ Τάουν».
Επιτυχίες
.
Εξωτερικοί σύνδεσμοι
Κατηγορία:Ελληνικοί αθλητικοί σύλλογοι Αφρικής Κατηγορία:Ιδρύσεις αθλητικών συλλόγων το 1958 Κατηγορία:Ποδοσφαιρικές ομάδες Νοτίου Αφρικής Κατηγορία:Ιδρύσεις ποδοσφαιρικών ομάδων το 1958  Κατηγορία:Αθλητικοί σύλλογοι διασποράς
Κύπελλο Ιντερτότο 1987
Στο Κύπελλο Ιντερτότο 1987 δεν υπήρχαν νοκ-άουτ γύροι και έτσι δεν υπήρξε τελικός νικητής.
Ομίλοι
Οι ομάδες διαχωρίστηκαν σε 8 ομίλους των 4 ομάδων ο κάθε ένας.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1987
Λιμός της Αντιόχειας 362–363
Ο λιμός του 362-363 που ξέσπασε στην Αντιόχεια την επί Ορόντου και στα περίχωρα αναφέρεται από αρχαίους ιστορικούς.
Η εξέλιξη του λιμού
Τα αίτια δεν είναι ακριβώς γνωστά, αλλά πιστεύεται ότι τη χρονιά εκείνη δεν έγιναν οι σοδειές, ενώ στη περιοχή βρίσκονταν ο αυτοκράτορας Ιουλιανός με το στρατό του που σχεδίαζε επίθεση εναντίον των Περσών. Οι κάτοικοι της περιοχής έστειλαν παράκληση προς τον Ιουλιανό, για να τους βοηθήσει. Ο Ιουλιανός διέταξε τους προύχοντες της περιοχής να λάβουν μέτρα για το επισιτισμό των πεινασμένων. Οι προύχοντες όμως, αν και είχαν πλούσια αποθέματα, προτίμησαν να τα κρατούν στις αποθήκες τους και να τα βγάζουν λίγα λίγα για να ανεβαίνουν οι τιμές και να αυξάνουν τα κέρδη τους. Μετά από μερικούς μήνες, ενώ η κατάσταση δεν καλυτέρευε και ο κόσμος πεινούσε, ο αυτοκράτορας αποφάσισε να αναμειχθεί, και καθόρισε μια σταθερή χαμηλή τιμή για τα δημητριακά. Αποτέλεσμα ήταν οι έμποροι να αποσύρουν το εμπόρευμά τους και να το διοχετεύσουν σχεδόν αποκλειστικά στη μαύρη αγορά, ζητώντας ακόμα μεγαλύτερες τιμές. Ο Ιουλιανός διέταξε την εισαγωγή δημητριακών από τη Χαλκίδα, την Ιεράπολη και από την Αίγυπτο. Το μέτρο αυτό επέφερε κάποια ανακούφιση, η οποία όμως δεν διάρκεσε για πολύ. Οι προύχοντες αγόρασαν γρήγορα όλη την εισαγωγή και συνέχισαν το μαυραγορίτικο εμπόριο. Η πείνα θέριζε την πόλη και τη γύρω περιοχή. Οι χωρικοί εγκατέλειπαν τα σπίτια τους και κατέφευγαν στην πόλη σωρηδόν για να ζητιανέψουν κάτι να φαν. Τελικά ο Ιουλιανός ήρθε σε ρήξη με τους προύχοντες της περιοχής.
Ιστορικές πηγές
Ο λιμός καταγράφτηκε από πολλούς ιστορικούς της αρχαιότητας. Ο Λιβάνιος και ο Αμμιανός Μαρκελλίνος κατακρίνουν τα οικονομικά μέτρα του Ιουλιανού, ενώ ο Ιουλιανός περιέγραψε τα γεγονότα και στον λόγο του Μισοπώγων απολογείται απευθυνόμενος στους Αντιοχείς.
Περαιτέρω βιβλιογραφία
Κατηγορία:Αντιόχεια Αντιοχεια 362
Τουδαλίγιας Α΄
Ο Τουδαλίγιας Α΄ υπήρξε βασιλιάς των Χετταίων (1430-1400 π.Χ.), ιδρυτής του νέου βασιλείου των Χετταίων. Πήρε τον θρόνο αφού ανέτρεψε και δολοφόνησε τον προκάτοχο του Μουβαταλίς τον Α΄. Πολλοί τον ταυτίζουν με τον Τάνταλο της ελληνικής μυθολογίας. Επί βασιλείας του οι Αχιγιάβα (τους οποίους μερικοί ταυτίζουν με τους Αχαιούς) κατέλαβαν την Κύπρο και ο ίδιος δέχθηκε τον εξόριστο βασιλιά της Κύπρου Μαντουβάτα. Οργάνωσε στρατό νικώντας είκοσι λουβικά κράτη σύμμαχους των Αχιγιάβα στη βορειοδυτική Μικρά Ασία (1420 π.Χ.) ανάμεσα τους την πόλη της Βιλούσας (Willusa, που πολλοί την ταυτίζουν με την ομηρική Τροία). Τα ονόμασε Ζιππάσλα, παραχωρώντας τα στον ευνοούμενό του Μαντουβάτα. Ο Τουδαλίγιας βοήθησε σημαντικά τον Μαντουβάτα σε όλες τις επιθέσεις που δέχθηκε από τους Αχιγιάβα και τους συμμάχους του, αλλά σε λίγο ο Μαντουβάτας συμμάχησε με τους Αχιγιάβα, από τους οποίους κληρονόμησε την Αρζάβα με ολόκληρη τη Μικρά Ασία και στράφηκε κατά του ευεργέτη του. Μετά τους Λουβίους ο Τουδαλίγιας νίκησε και τους Κάσκα, μια βαρβαρική φυλή στα βόρεια του βασιλείου των Χετταίων στα Ποντιακά όρη, που ταλαιπωρούσαν επί αιώνες τους Χετταίους. Κατέλαβε πολλά εδάφη τους, αλλά δεν τους εξουδετέρωσε, με αποτέλεσμα εκείνοι να ανασυνταχθούν ταχύτατα μετά τον θάνατό του. Πέθανε χωρίς να αποκτήσει γιο. Τον διαδέχθηκε ο γαμπρός του Αρνουβάντας Α΄, σύζυγος της κόρης του Ασμουνικάλ.
Εξωτερικοί σύνδεσμοι
Κατηγορία:Χετταίοι Κατηγορία:Βασιλείς των Χετταίων
Η θυσία της Ιφιγένειας (Αρχαιολογικό μουσείο Νάπολης)
Η «Θυσία της Ιφιγένειας» είναι τοιχογραφία από την Πομπηία που φιλοξενείται στο Εθνικό Αρχαιολογικό Μουσείο της Νάπολης.
Περιγραφή
Πιστεύεται ότι είναι εμπνευσμένο από το περίφημο ομώνυμο έργο του Τιμάνθη του Κυθνίου που αναπαρίστανε την σκηνή της θυσίας της Ιφιγένειας. Η σκηνή διαιρείται οριζόντια σε δύο τμήματα. Στην κεντρική σκηνή η Ιφιγένεια οδηγείται βίαια στον βωμό της θυσίας. Την μεταφέρουν στα χέρια ο Οδυσσέας με τον Διομήδη, ή με τον Αχιλλέα. Παρευρίσκονται ο μάντης Κάλχας στα δεξιά, και ο Αγαμέμνων στον αριστερό αντίποδα. Ο Κάλχας εικονίζεται με μια έκφραση αμήχανης αποδοκιμασίας της ενέργειας, ο δε απαρηγόρητος Αγαμέμνων καλυμμένος με τον μακρύ του μανδύα κρύβει με το χέρι του το πρόσωπο από τύψεις για την συγκατάθεση που έδωσε. Στο επάνω μέρος της εικόνας δύο γυναικείες προτομές εμφανίζονται μέσα από τα σύννεφα. Ερμηνεύονται ως Άρτεμις και Νύμφη που φέρνει το ελάφι.
Κένι Άντονι
Ο Κένι Άντονι (Kenny Anthony, 8 Ιανουαρίου 1951-) είναι πολιτικός από την Αγία Λουκία, ο οποίος υπηρέτησε ως πρωθυπουργός της χώρας από τις 30 Νοεμβρίου 2011 ως τις 7 Ιουνίου 2016. Σπούδασε στο Πανεπιστήμιο των Δυτικών Ινδιών και μετά στο Μπέρμιγχαμ. Έγινε μέλος του Εργατικού Κόμματος της χώρας του (υπουργός Παιδείας την περίοδο 1980-81) και έγινε πρωθυπουργός στις 24 Μαΐου του 1997, έπειτα από σαρωτική νίκη στις εκλογές της προηγούμενης ημέρας. Το 2006 το κόμμα του έχασε τις εκλογές και τον διαδέχθηκε στην πρωθυπουργία ο γηραιός Τζον Κόμπτον.
Στις 30 Νοεμβρίου 2011 ο Άντονι επέστρεψε στην πρωθυπουργία, έπειτα από την εκλογική νίκη του Εργατικού Κόμματος της Αγίας Λουκίας, με 10 επί συνόλου 17 εδρών στο Κοινοβούλιο.
Έπειτα από τις εκλογές του 2016 αντικαταστάθηκε στην πρωθυπουργία από τον Άλεν Τσάστνετ. Ταυτόχρονα, παραιτήθηκε και από την ηγεσία του κόμματός του.
Παραπομπές
Αντονι Κενι
Ναυτικός Όμιλος Καλαμακίου
Διατηρεί τμήματα Ιστιοπλοΐας που ιδρύθηκε το 1991, υδατοσφαίρισης, καταδύσεων και κολύμβησης.
Το τμήμα Ιστιοπλοΐας ανοικτής θαλάσσης παρέχει και στους εκπαιδευόμενους του, πτυχία κυβερνήτη ιστιοφόρου σκάφους.
Παραπομπές
Κατηγορία:Αθλητικοί σύλλογοι Αττικής Κατηγορία:Ιδρύσεις αθλητικών συλλόγων το 1947 Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί ναυτικοί όμιλοι Κατηγορία:Ελληνικοί σύλλογοι κατάδυσης
Μισοπώγων
Ο Μισωπώγων είναι καυστικός σατυρικός λόγος του αυτοκράτορα Ιουλιανού προς τους Αντιοχείς.
Ιστορική αναδρομή
Τον Ιούλιο του 362 ο αυτοκράτορας του Βυζαντίου, Ιουλιανός, βρίσκονταν με το στρατό του στην Αντιόχεια, όπου σχεδίαζε επίθεση κατά των Περσών και την μεταφορά της πρωτεύουσας από την Κωνσταντινούπολη στην Αντιόχεια. Κατά τη διαμονή του ο φιλέλληνας Ιουλιανός αντιμετώπισε συνθήκες λοιμού, και την εχθρική στάση των χριστιανών προυχόντων της περιοχής, οι οποίοι τον χλεύαζαν για τα εθνικά του θρησκευτικά φρονήματα. Για τη γενειάδα του δε, έλεγαν ειρωνικά, ότι μπορούσε να πλέξει κάποιος σχοινιά.
Κατηγορία:Ιστορία της Βυζαντινής Αυτοκρατορίας
Ορειχάλκινο προσωπείο από την Πελοπόννησο
Η μπρούτζινη μάσκα που φιλοξενείται στα είναι αρχαιολογικό εύρημα. Βρέθηκε στην Ολυμπία σύμφωνα με έναν έμπορο αρχαιοτήτων στην Αθήνα το 1875. Είναι κατασκευασμένη από λεπτό έκτυπο ορειχάλκινο έλασμα. Το ανάγλυφο απεικονίζει αγένειο ανδρικό κεφάλι χωρίς λαιμό και αυτιά.
Παραπομπές
Ορειχαλκινο προσωπειο Πελοπον
Λι Γιε
Ο Λι Γιε (κινέζικα: 李冶, Wade-Giles: Li Yeh, 1192-1279), γεννημένος ως Λι Ζι (κινέζικα: 李治), με το όνομα Li Jingzhai (κινέζικα: 李敬斋), είναι Κινέζος επιστήμονας και συγγραφέας που δημοσίευσε και βελτίωσε τη μέθοδο Τιαν Γιουάν Σου για την επίλυση πολυωνυμικών εξισώσεων μιας μεταβλητής. [Μαζί με τον Κινέζο αστρονόμο Yu Xi του τέταρτου αιώνα, ο Λι Γιε πρότεινε την ιδέα της σφαιρικής Γης αντί της επίπεδης πριν από την πρόοδο της ευρωπαϊκής επιστήμης τον δέκατο έβδομο αιώνα.
Ὀνομα
Ο Λι Γιε γεννήθηκε Λι Ζι, αλλά αργότερα άλλαξε το όνομά του σε Λι Γιε για να αποφύγει τη σύγχυση με τον τρίτο αυτοκράτορα των Τανγκ, ο οποίος ονομαζόταν επίσης Λι Ζι, διαγράφοντας ένα στίγμα από το αρχικό του όνομα για να αλλάξει τον χαρακτήρα. Το όνομά του γράφεται επίσης μερικές φορές Li Chih ή Li Yeh. Το λογοτεχνικό του όνομα ήταν Renqing (κινέζικα: 仁卿, Wade-Giles: Jen-ch'ing) και η ονομασία του Jingzhai (κινέζικα: 敬斋, Wade-Giles: Ching-chai).
Βιογραφία
Ο Λι Γιε γεννήθηκε στο Νταξίνγκ (σημερινό Πεκίνο). Ο πατέρας του ήταν γραμματέας ενός αξιωματικού του στρατού Τζουρτσέν. Ο Λι πέρασε τις εξετάσεις για τη δημόσια διοίκηση το 1230, σε ηλικία 38 ετών, και έγινε διοικητικός νομάρχης του νομού Τζουν στην επαρχία Χενάν μέχρι την εισβολή των Μογγόλων το 1233. Έζησε σε συνθήκες φτώχειας στην ορεινή επαρχία Σάνσι. Το 1248 ολοκλήρωσε το γνωστότερο έργο του, το Ceyuan haijing (測圓海鏡, Θαλάσσιος καθρέφτης των μέτρων του κύκλου) Ο Λι επέστρεψε στη συνέχεια στο Χεμπέι.
Το 1257, ο Κουμπιλάι Χαν, εγγονός του Τζένγκις Χαν, διέταξε τον Λι να τον συμβουλεύσει σε επιστημονικά θέματα. Το 1259, ο Λι ολοκλήρωσε το Yigu yanduan (益古演段, Νέα στάδια υπολογισμού), επίσης ένα μαθηματικό κείμενο. Αφού έγινε Χαν, ο Κουμπιλάι προσέφερε δύο φορές στον Λι κυβερνητικά αξιώματα, αλλά ο Λι ήταν πολύ γέρος και με κακή υγεία. Το 1264, ο Λι δέχτηκε τελικά μια θέση στην Ακαδημία της Χανλίν, όπου έγραψε επίσημες ιστορίες. Πέρασε τα τελευταία του χρόνια διδάσκοντας στο σπίτι του κοντά στο ορεινό Φενγκ Λουνγκ στο Γιουάν του Χεμπέι. Ο Λι είπε στον γιο του να κάψει όλα τα βιβλία του, με εξαίρεση το The Sea Mirror of Circle Measures.
Μαθηματικά
Το Ceyuan haijing ("Θαλάσσιος κάτοπτρο των κυκλικών μέτρων") είναι μια συλλογή 170 προβλημάτων, τα οποία σχετίζονται με το ίδιο παράδειγμα ενός κυκλικού περιφραγμένου τοίχου που είναι εγγεγραμμένος σε ένα ορθογώνιο τρίγωνο και ένα τετράγωνο. Συχνά περιλαμβάνουν δύο άτομα που περπατούν σε ευθεία γραμμή μέχρι να δουν ο ένας τον άλλον, να συναντηθούν ή να φτάσουν σε ένα δέντρο σε κάποιο σημείο. Σκοπός του βιβλίου αυτού ήταν να μελετήσει πολύπλοκες γεωμετρικές σχέσεις με τη χρήση της άλγεβρας και να δώσει λύσεις σε εξισώσεις.
Πολλά από τα προβλήματα επιλύονται με πολυωνυμικές εξισώσεις, οι οποίες αναπαρίστανται με μια μέθοδο που ονομάζεται tian yuan shu, "μέθοδος συστοιχίας συντελεστών" ή κυριολεκτικά "μέθοδος του ουράνιου αγνώστου". Η μέθοδος ήταν γνωστή πριν από αυτόν με τη μία ή την άλλη μορφή. Χρησιμοποιεί ένα σύστημα θέσεων με ραβδόμορφα σχήματα για την αναπαράσταση πολυωνυμικών εξισώσεων.
Παραδείγματος χάριν, 2x2 + 18x − 316 = 0 αναπαρίσταται ως εξής
το οποίο είναι ίσο με με αραβικούς αριθμούς.
Ο Λι δεν εξηγεί πώς να λύνει εξισώσεις γενικά, αλλά το δείχνει στα προβλήματα του παραδείγματος. Οι περισσότερες εξισώσεις μπορούν να αναχθούν σε δεύτερη ή μερικές φορές σε τρίτη τάξη. Συχνά υποτίθεται ότι χρησιμοποίησε μεθόδους παρόμοιες με τον κανόνα του Ρουφίνι και το σχήμα του Χόρνερ.
Yigu yanduan
Το Yigu yanduan (Νέα στάδια υπολογισμού) είναι ένα έργο πιο στοιχειωδών μαθηματικών που γράφτηκε λίγο αφότου ο Λι Γιε ολοκλήρωσε το Ceyuan haijing, και πιθανώς γράφτηκε για να βοηθήσει τους μαθητές που δεν ήταν σε θέση να κατανοήσουν τον θαλάσσιο καθρέφτη των μετρήσεων του κύκλου. Το Yigu yanduan αποτελείται από τρεις τόμους αφιερωμένους στην επίλυση γεωμετρικών προβλημάτων σε δύο διαδρομές, μέσω του Tian yuan shu και της γεωμετρίας. Περιείχε επίσης αλγεβρικά προβλήματα, αλλά με ελαφρώς διαφορετικές σημειώσεις.
Αστρονομία και το σχήμα της γης
Η huntienne  (渾天) θεωρία της ουράνιας σφαίρας προέβλεπε ότι η γη ήταν επίπεδη και τετράγωνη, ενώ ο ουρανός είχε σφαιρικό σχήμα, με ουράνια σώματα όπως ο ήλιος και η σελήνη (που περιγράφονται από τον Ζανγκ Χενγκ, έναν πολυμαθή επιστήμονα και πολιτικό του 1ου αιώνα μ.Χ., ως σφαίρα τόξου και σφαίρα κανονιού αντίστοιχα). Στο βιβλίο του Jingzhai gu zhin zhu (敬齋古今注), ο Λι Γιε υιοθέτησε την ιδέα του Γιου ότι η Γη ήταν σφαιρική, παρόμοια σε σχήμα με τους ουρανούς αλλά μικρότερη σε μέγεθος, υποστηρίζοντας ότι δεν μπορούσε να είναι τετράγωνη, καθώς αυτό θα εμπόδιζε την κίνηση των ουρανών και των ουράνιων σωμάτων.
Ωστόσο, η ιδέα της σφαιρικής γης δεν έγινε αποδεκτή από την κυρίαρχη κινεζική επιστήμη και χαρτογραφία μέχρι τον δέκατο έβδομο αιώνα, στο τέλος της περιόδου Μινγκ και στις αρχές της περιόδου Τσινγκ, με την εμφάνιση των αποδείξεων του ευρωπαϊκού περίπλου του πλανήτη. Η θεωρία της επίπεδης γης στην κινεζική επιστήμη ανατράπηκε τελικά τον δέκατο έβδομο αιώνα. Οι Ιησουίτες στην Κίνα εισήγαγαν επίσης το μοντέλο της σφαιρικής Γης που προτάθηκε από αρχαίους Έλληνες όπως ο Φιλόλαος και ο Ερατοσθένης και παρουσιάστηκε σε παγκόσμιους χάρτες όπως ο Kunyu Wanguo Quantu του Ματέο Ρίτσι, που δημοσιεύθηκε στην Κίνα της δυναστείας Μινγκ το 1602.
Παραπομπές
Κατηγορία:Μαθηματικά Κατηγορία:Κινέζοι επιστήμονες
Μπαμακό
thumb|right|Άποψη του Μπαμακό. Το Μπαμακό (γαλλικά: Bamako) είναι η πρωτεύουσα και μεγαλύτερη πόλη του Μάλι. Έχει πληθυσμό 1.690.471 κατοίκους (2006) και αποτελεί την ταχύτερα αναπτυσσόμενη πόλη σε κατοίκους στην Αφρική (6η στον Κόσμο). Είναι κτισμένη δίπλα στον ποταμό Νίγηρα. Είναι το 7ο μεγαλύτερο αστικό κέντρο στην Δυτική Αφρική. Το μουσικό δίδυμο των τυφλών μουσικών με διεθνή καριέρα, Amadou & Mariam, κατάγεται από το Μπαμακό.
Αντίνοος Αλμπάνης
Ο Αντίνοος Αλμπάνης (Αθήνα, 22 Μαΐου 1983) είναι Έλληνας ηθοποιός.
Βιογραφία
Μεγάλωσε στην Αθήνα. Είναι απόφοιτος  της Ανώτερης Σχολής Δραματικής Τέχνης Θεάτρου Τέχνης - Κάρολος Κουν (2001-2004).
Έκανε το τηλεοπτικό ντεμπούτο του ως ηθοποιός μέσα από τη σειρά Μου λείπεις, στον Alpha TV. Έχει χαρίσει τη φωνή του σε πολλές διαφημίσεις στην τηλεόραση και σε πολλές μεταγλωττίσεις στον κινηματογράφο. Στην ιδιωτική τηλεόραση έχει εμφανιστεί στις σειρές Μου λείπεις, Δυο μέρες μόνο, Κινούμενη άμμος, Λούφα και παραλλαγή, Αληθινοί έρωτες, Άγρια παιδιά, Λίτσα.com, Ο 3ος νόμος, Το νησί, 10η εντολή, Ο πρίγκιπας της φωτιάς, Ου φονεύσεις, Ήλιος, Η γενιά του '30, Maestro, Έτερος εγώ, Νέμεσις.
Πηγές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Δηνάριο Κουβέιτ
Το δηνάριο (, κωδικός ISO 4217  KWD) είναι το νόμισμα του Κουβέιτ. Υποδιαιρείται σε 1000 φιλς (fils). Αποτελεί την υψηλότερη σε αξία νομισματική μονάδα στον κόσμο.
Ιστορία
Όταν το Ιράκ εισέβαλε στο Κουβέιτ το 1990, το δηνάριο του Κουβέιτ αντικαταστάθηκε από το ιρακινό δηνάριο. Μεγάλες ποσότητες χαρτονομισμάτων εκλάπησαν από τις δυνάμεις που εισέβαλαν στη χώρα. Μετά την απελευθέρωση, το 1991, το κουβεϊτιανό δηνάριο επανήλθε στην κυκλοφορία ως νόμισμα της χώρας και εισήχθησαν νέα τραπεζογραμμάτια.
Κέρματα
Το 1961 εισήχθησαν τα παρακάτω κέρματα:
Τραπεζογραμμάτια
Έπειτα από την ίδρυση της Κεντρικής Τράπεζας του Κουβέιτ, η οποία αντικατέστησε τη Νομισματική Επιτροπή, κυκλοφόρησαν νέα χαρτονομίσματα του ¼, ½ και των 10 δηναρίων, από τις 17 Νοεμβρίου του 1970. Ακολούθησε η κυκλοφορία των νέων χαρτονομισμάτων του 1 και των 5 δηναρίων της δεύτερης σειράς στις 20 Απριλίου του 1971. Εκείνη η δεύτερη σειρά αποσύρθηκε επίσης την 1η Φεβρουαρίου του 1982.
Η τρίτη σειρά τυπώθηκε στις 20 Φεβρουαρίου του 1980 έπειτα από την άνοδο στην εξουσία του Εμίρη Τζαμπέρ αλ-Αχμάντ αλ-Τζαμπέρ αλ-Σαμπάχ, την περίοδο εκείνη σε αξίες του ¼, ½, 1 και επίσης των 5 και των 10 δηναρίων. Στις 9 Φεβρουαρίου του 1986 κυκλοφόρησε ένα χαρτονόμισμα των 20 δηναρίων. Η σειρά εκείνη ακυρώθηκε μετά την κήρυξη του κράτους σε κατάσταση εκτάκτου ανάγκης, λόγω της ιρακινής εισβολής, το 1990. Η ακύρωση τέθηκε σε ισχύ στις 30 Σεπτεμβρίου του 1991. Πολλά χαρτονομίσματα από εκείνη την σειρά εκλάπησαν από τους ιρακινούς στρατιώτες και εμφανίστηκαν στο εξωτερικό.
Μετά την απελευθέρωση κυκλοφόρησε η τέταρτη σειρά στις 24 Μαρτίου του 1991. Τα χαρτονομίσματα εκείνης της σειράς χρησιμοποιούνταν νόμιμα για τις συναλλαγές ως τις 16 Φεβρουαρίου του 1995. Οι ονομαστικές αξίες ήταν των ¼, ½, 1, 5, 10 και των 20 δηναρίων.
Από τις 3 Απριλίου του 1994 χρησιμοποιείται η νέα σειρά τραπεζογραμματίων, σε αξίες ίδιες με εκείνα της τέταρτης σειράς. Τα χαρτονομίσματα αυτά διαθέτουν χαρακτηριστικά υψηλής τεχνολογίας για ασφάλεια.
Σταθεροποιημένη συναλλαγματική ισοτιμία
thumb|290px|Η μέση συναλλαγματική ισοτιμία του δηναρίου Κουβέιτ ως προς το αμερικανικό δολάριο (Fils) Την περίοδο από τις 18 Μαρτίου του 1975 ως τις 4 Ιανουαρίου του 2003, το δηνάριο είχε σταθεροποιημένη ισοτιμία με ένα ζυγισμένο καλάθι από νομίσματα. Από τις 5 Ιανουαρίου του 2003 ως τις 20 Μαΐου του 2007 η ισοτιμία άλλαξε στα 0,28863 δηνάρια προς 1 Δολάριο ΗΠΑ με αποκλίσεις ±3.5%. . Η κύρια ισοτιμία μεταφράζεται γύρω στα 3,33745 δολάρια προς 1 δηνάριο.
Το δηνάριο του Κουβέιτ απέκτησε νέα σταθερή ισοτιμία προς ένα καλάθι με νομίσματα από τις 16 Ιουνίου του 2007, και σήμερα αξίζει γύρω στα 3,45 δολάρια ΗΠΑ. Είναι το νόμισμα με την μεγαλύτερη αξία στον κόσμο.
Εξωτερικοί σύνδεσμοι
Κατηγορία:Κουβέιτ Δηναριο
Στιβ Σίσολακ
Ο Στίβεν Φρανκ Σίσολακ (αγγλικά: Stephen "Steve" Frank Sisolak, 26 Δεκεμβρίου 1953), είναι Αμερικανός πολιτικός και επιχειρηματίας, που υπηρετεί ως 30ος Κυβερνήτης της Νεβάδας, από τον Ιανουάριο του 2019. Είναι μέλος του Δημοκρατικού Κόμματος.
Παραπομπές
Κατηγορία:Κυβερνήτες της Νεβάδα Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί επιχειρηματίες